paragraph_text: Dragon Ball (jpnドラゴンボール Doragon Bōru; hrv. Zmajeva Kugla) je manga serija koju je napisao i ilustrirao Akira Toriyama. Izvorno serijalizirana u časopisu "Weekly Shōnen Jump" od 1984. do 1995., pojedinačna poglavlja potom su prikupljena u četrdeset i dva tankōbon (meki uvez) sveska, koje je od 1985. do 1995. objavio "Shūeisha". Inspirirajući se kineskim književnim klasikom Journey to the West, Dragon Ball prati avanture protagonista Son Gokua od njegovog djetinjstva do odrasle dobi, dok trenira borilačke vještine i istražuje svijet u potrazi za sedam čarobnih kugli, sposobnih prizvati zmaja koji može ispuniti želju. Tijekom svog putovanja Goku sklapa mnoge prijatelje i suočava se s brojnim antagonistima koji ugrožavaju mir svemira.